CELEX: 32010D0714
Language: lt
Date: 1290643200000
Title: 2010/714/: 2010 m. lapkričio 25 d. Komisijos sprendimas, kuriuo iš dalies keičiamas Sprendimas 2004/4/EB, leidžiantis valstybėms narėms Egipto atžvilgiu laikinai imtis neatidėliotinų priemonių, apsaugančių nuo Pseudomonas solanacearum (Smith) Smith plitimo (pranešta dokumentu Nr. C(2010) 8185)

26.11.2010   
            
            
               LT
            
            
               Europos Sąjungos oficialusis leidinys
            
            
               L 310/14
            
         KOMISIJOS SPRENDIMAS
   2010 m. lapkričio 25 d.
   kuriuo iš dalies keičiamas Sprendimas 2004/4/EB, leidžiantis valstybėms narėms Egipto atžvilgiu laikinai imtis neatidėliotinų priemonių, apsaugančių nuo Pseudomonas solanacearum (Smith) Smith plitimo
   (pranešta dokumentu Nr. C(2010) 8185)
   (2010/714/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalį,
   kadangi:
   
               (1)
            
            
               Pagal Komisijos sprendimą 2004/4/EB (2) iš esmės yra draudžiama įvežti į Sąjungą Egipte išaugintus Solanum tuberosum L. gumbavaisius. Naudojantis galimybe nukrypti nuo minėto sprendimo ankstesniais metais, įskaitant 2009–2010 m. importo sezoną, tokius gumbavaisius leista įvežti į Sąjungą iš kenkėjais neužkrėstų plotų laikantis tam tikrų sąlygų.
            
         
               (2)
            
            
               2009–2010 m. importo sezonu nustatytas tik vienas užkrėtimo Pseudomonas solanacearum (Smith) Smith atvejis.
            
         
               (3)
            
            
               Remdamasi Egipto pateiktu prašymu ir informacija Komisija nustatė, kad Pseudomonas solanacearum (Smith) Smith plitimo pavojus, kylantis į Sąjungą įvežus Solanum tuberosum L. gumbavaisių iš kenkėjais neužkrėstų plotų Egipte, yra pakankamai sumažintas, tačiau turi būti laikomasi tam tikrų Sprendime 2004/4/EB nurodytų sąlygų.
            
         
               (4)
            
            
               Todėl 2010–2011 m. importo sezonu reikėtų leisti į Sąjungą įvežti kenkėjais neužkrėstuose plotuose Egipte išaugintus Solanum tuberosum L. gumbavaisius.
            
         
               (5)
            
            
               Sprendime 2004/4/EB nustatyta, kad jis turėjo būti peržiūrėtas iki 2010 m. rugsėjo 30 d. Atsižvelgiant į nustatytus faktus, peržiūros terminas turėtų būti pratęstas.
            
         
               (6)
            
            
               Todėl Sprendimas 2004/4/EB turėtų būti atitinkamai iš dalies pakeistas.
            
         
               (7)
            
            
               Šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2004/4/EB iš dalies keičiamas taip:
   
               1.
            
            
               2 straipsnio 1 dalyje „2009–2010 m.“ pakeičiama „2010–2011 m.“.
            
         
               2.
            
            
               4 straipsnyje „2010 m. rugpjūčio 31 d.“ pakeičiama „2011 m. rugpjūčio 31 d.“.
            
         
               3.
            
            
               7 straipsnyje „2010 m. rugsėjo 30 d.“ pakeičiama „2011 m. rugsėjo 30 d.“.
            
         
               4.
            
            
               Priedas iš dalies keičiamas taip:
               
                           a)
                        
                        
                           1 dalies b punkto iii papunktyje „2009–2010 m.“ pakeičiama „2010–2011 m.“;
                        
                     
                           b)
                        
                        
                           1 dalies b punkto iii papunkčio antra įtrauka „2010 m. sausio 1 d.“ pakeičiama „2011 m. sausio 1 d.“;
                        
                     
                           c)
                        
                        
                           1 dalies b punkto xii papunktyje „2010 m. sausio 1 d.“ pakeičiama „2011 m. sausio 1 d.“.
                        
                     
         2 straipsnis
   Sprendimas skirtas valstybėms narėms.
   
      Priimta Briuselyje 2010 m. lapkričio 25 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 2, 2004 1 6, p. 50.